Toto Cutugno
Salvatore Cutugno, poznatiji kao Toto Cutugno (Fosdinovo, 7. jul 1943. – Milano, 22. august 2023.), talijanski 
pjevač, kompozitor, tekstopisac i televizijski voditelj.

Njegova najpopularnija pjesma po kojoj je postao slavan je - L’italiano, u kojoj je dao duh posljeratne Italije.

Biografija 
Porodica Cutugno, se nakon nekoliko mjeseci po rođenju Salvatora, preselila se u La Speziu (Ligurija). Već od 
djetinjstva Salvatore ili Toto kako su ga zvali, pokazivao je predispozicije za muziku 
(otac mu je odlično svirao trubu) pa ga je i poticao da nauči bubnjati. Tako da je Toto bio bubnjar u lokalnim 
sastavima sve do svoje 19, tad je postao član sastava kog je vodio Manusardi, i s njim otišao na šestomjesečnu turneju po 
Finskoj. Nakon povratka u Italiju, Toto je osnovao vlastiti sastav - Toto i Tati (Toto i lopovi) i s njim krenuo u obilazak 
cijelog Apeninskog poluotoka izvodeći šarenoliki repertoar, od tadašnjih aktualnih hitova do pjesama koje je sam 
komponirao. 

Prvi veći uspjeh Toto je ostvario 1975. i to kao kompozitor u Francuskoj, sa pjesmom L'été Indien koju je izveo 
Joe Dassin, i 1976. je ponovio uspjeh sa Dassinom, sa hitom - Etsitun'existaispas.
Od tog vremena Toto komponira pjesme za nekoliko talijanskih i svjetskih zvijezda. Te iste godine nastupio je prvi put
na Festivalu Sanremo sa sastavom koji je osnovao - Albatros.
Za Tota je 1978. bila važna prekretnica u karijeri, jer je napustio Albatrose i počeo nastupati kao kantautor, pjesma - Donna Donna Mia, koja se vrtila u televizijskom showu Mike Bongiorna, postala je talijanski hit, istovremeno je napisao prvu pjesmu za Adriana Celentana - Soli.

Svoj prvi LP pod nazivom Voglio l’anima (Želim dušu) Toto je snimio 1979., pjesme s tog albuma snimili su brojni interpreti, kako talijanski tako i inozemni. Veliki uspjeh Toto je postigao - 1980. kad je nastupio prvi puta kao pjevač na Festivalu San Remo otpjevavši - Solo noi (Samo mi) i pobijedio, nakon tog nastupio je festivalu Yamaha Song International u Tokiju s pjesmom Francesca non sa.

Svoj najveći uspjeh Toto je napravio - 1983. kad se vratio na Sanremo sa pjesmom - L’italiano, koja nije pobijedila, ali je postala nešto kao nacionalna himna. 
Tu pjesmu izveli su brojni interpreti na različitim jezicima, pa je prodata u milijunskim brojevima, za nju se tvrdi da je najprodavanija 
talijanska pjesma u svijetu.

Od 1984. Toto i nadalje niže uspjehe, snima albume sa talijanskim i međunarodnim zvijezdama, niže nastupe kao
izvođač i kao kompozitor i radi kao voditelj gledanih televizijskih programa.
Toto Cutugno je 1990. pobijedio je u Zagrebu na Eurosongu, otpjevavši pjesmu - Insieme: 1992.

Od kraja 1990-ih i nadalje koncertrira širom svijeta, sa statusom ambasadora talijanske muzičke kulture.
Toto je 2010. izdao CD u povodu svojih 40 godina rada kao kompozitor i 30 godina rada kao pjevač, te iste godine nastupio je na Sanremu s pjesmom Aeroplani, a odmah nakon festivala izdao je kompilaciju (CD + DVD) I miei 15 Sanremo (Mojih petnaest Sanrema).

Od 2010. do danas Toto nastavlja nastupati širom svijeta, izdao je svoju drugu kompilaciju (3 CD) sa 55 rijetko izvođenih pjesmama pod nazivom Ritratto (Portret).

Izvori

Vanjske veze 

 Toto Cutugno 

Italijanski pjevači
Predstavnici Italije na Pjesmi Eurovizije
Pobjednici Pjesme Eurovizije